CELEX: 32004D0564
Language: hu
Date: 2004-07-20 00:00:00
Title: 2004/564/EK: A Bizottság határozata (2004. július 20.) a Közösség zoonózis epidemiológiai és szalmonella referencialaboratóriumairól és a nemzeti szalmonella referencialaboratóriumokról (az értesítés a B(2004) 2781. számú dokumentummal történt)(EGT vonatkozású szöveg)

27.7.2004   
            
            
               HU
            
            
               Az Európai Unió Hivatalos Lapja
            
            
               L 251/14
            
         
      A BIZOTTSÁG HATÁROZATA
   
   (2004. július 20.)
   a Közösség zoonózis epidemiológiai és szalmonella referencialaboratóriumairól és a nemzeti szalmonella referencialaboratóriumokról
   (az értesítés a B(2004) 2781. számú dokumentummal történt)
   (EGT vonatkozású szöveg)
   (2004/564/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a zoonózisok és zoonózis-kórokozók monitoringjáról, a 90/424/EGK tanácsi határozat módosításáról és a 92/117/EGK tanácsi irányelv hatályon kívül helyezéséről szóló, 2003. november 17-i 2003/99/EK európai parlamenti és tanácsi irányelvre (1) és különösen annak 10. cikke (1), (2) és (4) bekezdéseire,
   tekintettel a szalmonella és egyéb meghatározott, élelmiszerből származó zoonózis-kórokozók ellenőrzéséről szóló, 2003. november 17-i 2160/2003/EK európai parlamenti és tanácsi rendeletre (2) és különösen annak 11. cikke (1), (2) és (4) bekezdéseire,
   mivel:
   
               (1)
            
            
               A 92/117/EGK (3) irányelv szerint egy közösségi zoonózis epidemiológiai referencialaboratórium és egy közösségi szalmonella referencialaboratórium került kijelölésre. A 2003/99/EK irányelv rendelkezik a 92/117/EGK irányelv 2004. június 12-ével történő hatályon kívül helyezéséről.
            
         
               (2)
            
            
               A 2003/99/EK irányelv szerint az Európai Élelmiszerbiztonsági hatóság válik felelőssé a zoonózisok epidemiológiája terén a közösségi laboratóriumok által végrehajtott feladatokkal egyenértékű feladatokért. Mindamellett az új rendszerbe történő zökkenőmentes átmenet biztosítása érdekében korlátozott ideig helyénvaló fenntartani a jelenlegi közösségi zoonózis epidemiológiai referencialaboratórium kijelölését. Ezt a laboratóriumot emiatt ideiglenesen újra ki kell jelölni közösségi zoonózis epidemiológiai referencialaboratóriumnak.
            
         
               (3)
            
            
               A takarmány- és élelmiszer-jogszabályoknak, az állategészségügyi és állatjóléti szabályoknak való megfelelőség igazolásának biztosítása céljából végrehajtott hivatalos ellenőrzésekről szóló, 2004. április 29-i 882/2004/EK európai parlamenti és tanácsi rendelet (4)2006. január 1-jétől kijelöli a 92/117/EGK irányelv szerint kijelölt közösségi szalmonella referencialaboratóriumot a zoonózisok (szalmonella) elemző és vizsgáló közösségi referencialaboratóriumaként. Az említett időpontig a Közösség ilyen laboratórium nélkül maradásának elkerülése céljából ezt a laboratóriumot átmenetileg ismét ki kell jelölni közösségi szalmonella referencialaboratóriumként.
            
         
               (4)
            
            
               Pénzügyi irányítási céljából helyénvaló tisztázni azt, hogy a fent említett közösségi referencialaboratóriumok ismételt kijelölésének akkor kell hatályba lépnie, amikor a 92/117/EGK irányelv hatályát veszti.
            
         
               (5)
            
            
               Helyénvaló pontosan újra meghatározni a közösségi szalmonella referencialaboratórium és a megfelelő nemzeti referencialaboratóriumok kötelezettségeit és feladatait a 2003/99/EK irányelv és a 2160/2003/EK rendelet által létrehozott új szabályozási kereten belül. A közösségi szalmonella referencialaboratórium alapvetően az élő baromfi területén végzendő tevékenységeket fejlesztette ki és a 2004. évre nem helyénvaló módosítani a munkaprogramját. Az említett közösségi szalmonella referencialaboratórium és a nemzeti referencialaboratóriumok új illetékességi területeit emiatt 2005. január 1-jétől kell alkalmazni.
            
         
               (6)
            
            
               Az e határozatban előírt rendelkezések összhangban vannak az Élelmiszerlánc és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   2004. december 31-ig a Bundesinstitut für Risikobewertung, (Németország, Berlin) kerül kijelölésre közösségi zoonózis epidemiológiai referencialaboratóriumként.
   2. cikk
   1.   2005. december 31-ig a Rijksinstituut voor Volksgezondheid en Milieu, (Hollandia, Bilthoven) kerül kijelölésre közösségi szalmonella referencialaboratóriumként.
   2.   Az 1. bekezdésben említett közösségi referencialaboratórium kötelezettségei és feladatai az I. mellékletben vannak meghatározva. E kötelezettségeket és feladatokat az élő baromfin kívüli területeken 2005. január 1-jétől kell alkalmazni.
   3. cikk
   A nemzeti szalmonella referencialaboratóriumok kötelezettségei és feladatai a II. mellékletben vannak meghatározva. E kötelezettségeket és feladatokat az élő baromfin kívüli területeken 2005. január 1-jétől kell alkalmazni.
   4. cikk
   Ezt a határozatot 2004. június 12-től kell alkalmazni.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2004. július 20-án.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 325., 2003.12.12., 31. o.
   
      (2)  HL L 325., 2003.12.12., 1. o.
   
      (3)  HL L 62., 1993.3.15., 38. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (4)  HL L 165., 2004.4.30., 1. o.
   
      I. MELLÉKLET
      A közösségi szalmonella referencialaboratórium kötelezettségei és feladatai a 2003/99/EK irányelv és a 2160/2003/EK rendelet szerint
      
                  1.
               
               
                  Illetékességi területek
                  
                              a)
                           
                           
                              Bakteriológiai módszerek meghatározása és fejlesztése az állatok, a takarmány és élelmiszer, valamint a környezetből vett minták zoonotikus szalmonella fertőzöttségének kimutatására és ha megfelelő, mennyiségi meghatározására.
                           
                        
                              b)
                           
                           
                              A zoonotikus szalmonella altípus meghatározása, különösen a szerotípus meghatározás, valamint egyéb altípus meghatározás, beleértve a fenotípusos és genetikai módszereket.
                           
                        
                              c)
                           
                           
                              Anti-mikrobiális fogékonyság vizsgálat zoonotikus szalmonella-izolátumokon.
                           
                        
                              d)
                           
                           
                              A zoonotikus szalmonella-kimutatás immunológiai módszereinek meghatározása és fejlesztése.
                           
                        
                              e)
                           
                           
                              Mintavételi módszerek meghatározása és fejlesztése.
                           
                        
            
                  2.
               
               
                  Általános feladatok és kötelességek
                  
                              a)
                           
                           
                              Az analitikai módszerekre vonatkozó adatok biztosítása a nemzeti referencialaboratóriumok számára, beleértve a referenciamódszereket.
                           
                        
                              b)
                           
                           
                              Az a) pontban említett módszerek nemzeti referencialaboratóriumok által történő alkalmazásának koordinálása, különösen összehasonlító vizsgálatok megszervezésével és ezen összehasonlító vizsgálatok megfelelő utóellenőrzésének biztosításával a nemzetközileg elfogadott protokollok szerint, ha vannak ilyenek.
                           
                        
                              c)
                           
                           
                              Az új analitikai módszerek alkalmazásához szükséges gyakorlati intézkedések koordinálása az illetékességi területen és a nemzeti referencialaboratóriumok értesítése az e területen elért új eredményekről.
                           
                        
                              d)
                           
                           
                              Kezdő és továbbképzési tanfolyamok vezetése a nemzeti referencialaboratóriumok és a fejlődő országok szakértőinek képzésére.
                           
                        
                              e)
                           
                           
                              Tudományos és technikai támogatás nyújtása a Bizottság számára, különösen azokban az esetekben, amikor a tagállamok vitáznak a vizsgálati eredményekről.
                           
                        
                              f)
                           
                           
                              Együttműködés a harmadik országbeli azonos illetékességi területű laboratóriumokkal.
                           
                        
            
                  3.
               
               
                  Különleges feladatok és kötelességek
                  
                              a)
                           
                           
                              Technikai segítség nyújtása a Bizottság számára a szalmonella és a vonatkozó antimikrobiális rezisztencia nyomon követési rendszerek megszervezésében, különösen a 2003/99/EK irányelv 4., 5. és 7. cikkei szerint.
                           
                        
                              b)
                           
                           
                              Technikai segítség nyújtása a Bizottság számára a 2160/2003/EK rendelet 4. cikke szerint a közösségi célok kitűzésében.
                           
                        
                              c)
                           
                           
                              Tanácsadás a Bizottság számára a szalmonellaoltóanyag-törzsekkel és egyéb specifikus felügyeleti módszerekkel kapcsolatos helyzetre vonatkozóan.
                           
                        
                              d)
                           
                           
                              Technikai segítség nyújtása a Bizottság számára és megfelelő módon való részvétel az 1. pontban meghatározott területeken nemzetközi ügyekben, amelyek különösen az analitikai módszerek szabványosítására és végrehajtására vonatkoznak.
                           
                        
                              e)
                           
                           
                              Információ gyűjtése a nemzeti referencialaboratóriumok által végrehajtott tevékenységekről és alkalmazott módszerekről és a Bizottság értesítése ezekről.
                           
                        
                              f)
                           
                           
                              Lépéstartás a szalmonella-járványtan fejlődésével.
                           
                        
                              g)
                           
                           
                              Megfelelő együttműködés a szalmonella felügyeletében érintett közösségi szervezetekkel, különösen a Közösségben bejelentendő betegségek járványtani felügyeleti és ellenőrzési hálózatával a 2119/98/EK európai parlamenti és tanácsi határozat (1) szerint, beleértve a megfelelő kijelölt felügyeleti hálózatokat.
                           
                        
            
                  4.
               
               
                  A közösségi referencialaboratóriumnak alkalmaznia kell egy minőségbiztosítási rendszert és legkésőbb 2005. december 12-ig az EN ISO/IEC 17025 szabvány szerint akkreditálni kell.
               
            
         (1)  HL L 268., 1998.10.3., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított irányelv.
   
   
      II. MELLÉKLET
      A nemzeti szalmonella referencialaboratóriumok kötelezettségei és feladatai a 2003/99/EK irányelv és a 2160/2003/EK rendelet szerint:
      1.   Általános kötelességek:
      
                  a)
               
               
                  Együttműködés a közösségi referencialaboratóriummal az illetékességi területükön.
               
            
                  b)
               
               
                  A minták vizsgálatáért felelős laboratóriumok megfelelő koordinálása a 2003/99/EK irányelv 4., 5. és 7. cikkei szerint.
               
            
                  c)
               
               
                  A minták vizsgálatáért felelős laboratóriumok megfelelő koordinálása a 2160/2003/EK rendelet 12. cikkének (1) bekezdése szerint.
               
            
                  d)
               
               
                  Adott esetben összehasonlító vizsgálatok megszervezése a b) és c) pontokban említett laboratóriumok között és ezen összehasonlító vizsgálatok megfelelő utóellenőrzésének biztosítása.
               
            
                  e)
               
               
                  A közösségi referencialaboratórium által nyújtott információ továbbítása az illetékes hatóság és a b) és c) pontokban említett laboratóriumok számára.
               
            
                  f)
               
               
                  Tudományos és műszaki támogatás nyújtása a nemzeti illetékes hatóságuk számára az illetékességi területükön.
               
            2.   Különleges feladatok és kötelességek:
      
                  a)
               
               
                  A 2003/99/EK irányelv szerinti megfelelő részvétel a szalmonella és a vonatkozó antimikrobiális rezisztencia nyomon követési rendszerekben és a 2160/2003/EK rendelet szerinti részvétel a szalmonella elemzésekben és vizsgálatokban.
               
            
                  b)
               
               
                  Megfelelő módon oktatási kurzusok levezetése a vonatkozó laboratóriumok személyzete számára.
               
            
                  c)
               
               
                  A közösségi referencialaboratórium megfelelő értesítése a szalmonella oltóanyag törzsekkel és egyéb specifikus felügyeleti módszerekkel kapcsolatos helyzetre vonatkozóan.
               
            
                  d)
               
               
                  Információ gyűjtése a nemzeti referencialaboratóriumok által végrehajtott tevékenységekről és alkalmazott módszerekről és a közösségi referencialaboratórium értesítése ezekről.
               
            
                  e)
               
               
                  Lépéstartás a szalmonella járványtan fejlődésével.